title: KOMISSION TÄYTÄNTÖÖNPANOASETUS (EU) …/…, asetuksen (EY) N:o 1238/95 muuttamisesta yhteisön kasvilajikevirastolle maksettavien maksujen osalta

text:
               KOMISSION TÄYTÄNTÖÖNPANOASETUS (EU) …/…,

               annettu 26.11.2019,

               asetuksen (EY) N:o 1238/95 muuttamisesta yhteisön kasvilajikevirastolle maksettavien maksujen osalta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94
                  1
                ja erityisesti sen 113 artiklan,

               on kuullut yhteisön kasvilajikeviraston hallintoneuvostoa,

               sekä katsoo seuraavaa:

               (1)Komission asetuksen (EY) N:o 1238/95
                  2
                3 artiklan 2 kohdassa säädetään, että yhteisön kasvilajikeviraston, jäljempänä ’virasto’, pääjohtaja voi sallia maksujen ja lisämaksujen maksamisessa vaihtoehtoisia maksutapoja, ja vahvistetaan luettelo kyseisistä vaihtoehtoisista tavoista. Joustavuuden lisäämiseksi ja menettelyjen yksinkertaistamiseksi on aiheellista sisällyttää tällainen luettelo vaihtoehtoisista maksutavoista viraston hallintoneuvoston asetuksen (EY) N:o 2100/94 36 artiklan 1 kohdan d alakohdan perusteella vahvistamiin työtapoja koskeviin sääntöihin.

               (2)Asetuksen (EY) N:o 1238/95 4 artiklan 1 kohdassa vahvistetaan päivä, jota pidetään päivänä, jona maksut on saatu. Maksujen käsittelystä saadun kokemuksen perusteella on tarpeen selventää, että tilisiirron koko määrä on kirjattava viraston tilille, jotta varmistetaan, ettei viraston suuntaan ole suorittamattomia velvoitteita.

               (3)Asetuksen (EY) N:o 1238/95 5 artiklassa edellytetään, että virastolle osoitetun maksun maksaja ilmoittaa kirjallisesti nimensä ja maksun tarkoituksen. Jos maksun tarkoitusta ei pystytä selvittämään, virasto lähettää muistutuksen kahden kuukauden kuluessa. Maksujen käsittelyn tehokkuuden lisäämiseksi tätä määräaikaa olisi lyhennettävä kahdesta kuukaudesta yhteen kuukauteen.

               (4)Asetuksen (EY) N:o 1238/95 7 artiklan 1 kohdassa vahvistetaan hakemusmaksu. Jotta kannustettaisiin käyttämään viraston sähköistä hakemusjärjestelmää verkossa, maksua hakemusten jättämisestä muuta kautta, kuten paperihakemuksina, olisi korotettava 650 eurosta 800 euroon. Lisäksi käytännön kokemus on osoittanut, että sähköisen hakemusjärjestelmän käytöstä verkossa tulisi tehokkaampaa, jos sitä täydennettäisiin niin, että viraston paperittoman viestintäfoorumin käyttö kaikessa jatkoyhteydenpidossa viraston kanssa olisi pakollista.

               (5)Asetuksen (EY) N:o 1238/95 7 artiklan 7 kohdan mukaan viraston on pidettävä 150 euroa hakemusmaksusta, jos hakemus ei täytä asetuksen (EY) N:o 2100/94 50 artiklan edellytyksiä. Hallinnolisen taakan keventämiseksi hakemusmaksu olisi palautettava kokonaan.

               (6)Vuosimaksun osalta asetuksen (EY) N:o 1238/95 9 artiklan 4 kohdassa säädetään, että virasto ei palauta maksuja, jotka on suoritettu yhteisön kasvinjalostajanoikeuksien voimassa pitämiseksi. Kokemus on osoittanut, että avoimuuden lisäämiseksi voidaan suorittaa palautus, jos virasto on saanut luopumusilmoituksen maksupäivän ja myöntämispäivämäärän vuosipäivän välillä.

               (7)Asetuksen (EY) N:o 1238/95 liitteessä I vahvistetaan maksu, joka maksetaan virastolle kasvinjalostusoikeuksien myöntämistä koskevan hakemuksen kohteena olevan lajikkeen teknisten tutkimusten järjestämisestä ja suorittamisesta, jäljempänä ’tutkimusmaksu’.

               (8)Viraston hallintoneuvosto on päättänyt noudattaa kustannusten sataprosenttisen kattamisen periaatetta siten, että tutkintavirastoille suoritetaan korvaukset tutkimusten keskimääräisten todellisten kustannusten perusteella.

               (9)Lisäksi teknisistä tutkimuksista saadut kokemukset osoittavat, että tutkimusmaksut voivat muuttua joidenkin kustannusryhmien osalta ajan mittaan. Viraston perimien maksujen olisi sen vuoksi vastattava kyseisten kustannusryhmien maksujen kokonaismäärää, jonka virasto maksaa tutkintavirastoille. Asetuksen (EY) N:o 1238/95 liitteessä I vahvistettuja maksuja olisi sen vuoksi muutettava kaikkien asianomaisten kustannusryhmien osalta.

               (10)Sen vuoksi asetusta (EY) N:o 1238/95 olisi muutettava.

               (11)Tätä asetusta olisi sovellettava 1 päivästä huhtikuuta 2020, jotta virastolla ja sidosryhmillä olisi riittävästi aikaa mukautua kyseisiin muutoksiin.

               (12)Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan asetus (EY) N:o 1238/95 seuraavasti:

               (1)Korvataan 3 artiklan 2 kohta seuraavasti:

               ”2.Viraston pääjohtaja voi sallia muita maksutapoja viraston työtapoja koskevien sääntöjen mukaisesti, jotka vahvistetaan neuvoston asetuksen (EY) N:o 2100/94 36 artiklan 1 kohdan d alakohdan nojalla.”

               (2)Korvataan 4 artiklan 1 kohta seuraavasti:

               ”1.Maksupäivänä, jona virasto on saanut maksut ja lisämaksut, pidetään päivää, jona tilisiirto, jota tarkoitetaan 3 artiklan 1 kohdassa, on kirjattu koko määrältään viraston tilille.”

               (3)Korvataan 5 artiklan 2 kohta seuraavasti:

               ”2.Jos virasto ei pysty selvittämään maksun tarkoitusta, sen on pyydettävä, että maksaja ilmoittaa tämän kirjallisesti yhden kuukauden kuluessa. Jos tarkoitusta ei ilmoiteta tuon ajan kuluessa, katsotaan, ettei maksua ole suoritettu, ja määrä palautetaan takaisin maksajalle.”

               (4)Muutetaan 7 artikla seuraavasti:

               (a)Korvataan 1 kohta seuraavasti:

               ”1.Yhteisön kasvinjalostajanoikeuksien hakijan, jäljempänä ’hakija’, on maksettava 450 euron maksu viraston sähköisen hakemusjärjestelmän kautta sähköisesti verkkolomaketta käyttämällä tehdyn ja jätetyn hakemuksen käsittelystä.

               Hakijan on hyväksyttävä viraston ylläpitämän suojatun sähköisen viestintäalustan käyttöehdot ja käytettävä tätä alustaa ensimmäisessä alakohdassa tarkoitettujen hakemusten ja muiden asiakirjojen toimittamiseen, viraston lähettämien ilmoitusten ja asiakirjojen vastaanottamiseen, näihin ilmoituksiin vastaamiseen ja muiden toimenpiteiden suorittamiseen.

               Jos hakemus jätetään muulla tavoin kuin viraston sähköisen hakemusjärjestelmän kautta, hakijan on maksettava sen käsittelystä 800 euron maksu.”

               (b)Korvataan 7 kohta seuraavasti:

               ”7.Jos virasto on vastaanottanut hakemusmaksun mutta hakemus ei täytä perusasetuksen 50 artiklan edellytyksiä, sen on palautettava hakemusmaksu ilmoittaessaan hakijalle hakemuksessa todetuista puutteista.”

               (5)Korvataan 9 artiklan 4 kohta seuraavasti:

               ”4.Virasto ei palauta vuosimaksuun liittyviä maksuja, jotka on suoritettu yhteisön kasvinjalostajanoikeuksien voimassa pitämiseksi, ellei virasto ole saanut yhteisön kasvinjalostajanoikeutta koskevaa luopumisilmoitusta maksupäivän ja 2 kohdan b alakohdassa täsmennetyn myöntämispäivämäärän vuosipäivän välillä. Myöntämispäivämäärän vuosipäivän jälkeen saatuja luopumisilmoituksia ei oteta huomioon näiden maksujen osalta.”

               (6)Korvataan liite I tämän asetuksen liitteellä.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 1 päivästä huhtikuuta 2020.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 26.11.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EYVL L 227, 1.9.1994, s. 1.

                     (2)

                        Komission asetus (EY) N:o 1238/95, annettu 31 päivänä toukokuuta 1995, yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle (EYVL L 121, 1.6.1995, s. 31).

    ---documentbreak---

               LIITE

               ”LIITE I

               8 artiklassa tarkoitettuun tekniseen tutkimukseen liittyvät maksut

               Asetuksen 8 artiklan mukaisesta lajikkeen teknisestä tutkimuksesta perittävä maksu vahvistetaan seuraavan taulukon mukaisesti:

               (euroa)

                        Kustannusryhmä

                        Maksu

                        Maatalouskasvit

                        1

                        Peruna

                        2 050

                        2

                        Rapsi

                        2 150

                        3

                        Heinäkasvit

                        2 920

                        4

                        Muut viljelykasvilajit

                        1 900

                        Hedelmät

                        5

                        Omena

                        3 665

                        6

                        Mansikka

                        3 400

                        7

                        Muut hedelmälajit

                        3 460

                        Koristekasvit

                        8

                        Koristekasvit, joilla elävä vertailukokoelma, kasvihuonekokeet

                        2 425

                        9

                        Koristekasvit, joilla elävä vertailukokoelma, ulkokokeet

                        2 420

                        10

                        Koristekasvit, joilla ei elävää vertailukokoelmaa, kasvihuonekokeet

                        2 400

                        11

                        Koristekasvit, joilla ei elävää vertailukokoelmaa, ulkokokeet

                        2 200

                        12

                        Koristekasvit, erityiset koejärjestelyt

                        3 900

                        Vihannekset

                        13

                        Vihannekset, kasvihuonekokeet

                        2 920

                        14

                        Vihannekset, ulkokokeet

                        2 660

               ”


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2017/1152 muuttamisesta WLTP-testivaatimusten selkeyttämiseksi ja tyyppihyväksyntätietojen seurannan järjestämiseksi

text:
               KOMISSION TÄYTÄNTÖÖNPANOASETUS (EU) …/…,

               annettu 18.12.2018,

               täytäntöönpanoasetuksen (EU) 2017/1152 muuttamisesta WLTP-testivaatimusten selkeyttämiseksi ja tyyppihyväksyntätietojen seurannan järjestämiseksi

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon päästönormien asettamisesta uusille kevyille kuljetusajoneuvoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EY) N:o 510/2011
                  1
                ja erityisesti sen 13 artiklan 6 kohdan kolmannen alakohdan

               sekä katsoo seuraavaa:

               (1)Jotta voitaisiin ottaa huomioon uuden eurooppalaisen ajosyklin, jäljempänä ’NEDC’, ja uuden yhdenmukaistetun kevyiden hyötyajoneuvojen kansainvälisen testimenetelmän, jäljempänä ’WLTP’ mukaisesti mitattujen hiilidioksidipäästöjen ero, otettiin komission täytäntöönpanoasetuksella (EU) 2017/1152
                  2
                käyttöön menetelmä, jolla muodostetaan korrelaatio näin mitattujen hiilidioksidipäästöjen välille kevyiden hyötyajoneuvojen osalta.

               (2)Korrelaatiomenetelmällä on määrä saada tulokset, joilla varmistetaan, että asetuksessa (EU) N:o 510/2011 vahvistetut vähennysvaatimukset ovat vanhassa ja uudessa testausmenettelyssä tiukkuudeltaan vertailukelpoisia. Hyväksyntäviranomaisten ja tutkimuslaitosten olisi sen vuoksi yhdessä valmistajien kanssa pyrittävä varmistamaan, että tämän asetuksen soveltamiseksi suoritettavat WLTP- ja NEDC-testit tehdään noudattaen sellaisia testivaatimuksia, jotka ovat vertailukelpoisia ja johdonmukaisia suhteessa tämän asetuksen tavoitteeseen.

               (3)Sen vuoksi on tarpeen selkeyttää tiettyjä näkökohtia WLTP-testivaatimuksissa, joita olisi sovellettava korrelaatioihin, jotka tehdään vuonna 2020 ensirekisteröityjen ajoneuvojen hiilidioksidipäästötietojen seurantaan tarvittavien WLTP- ja NEDC-pohjaisten tietojen saamiseksi. Näitä selvennyksiä olisi sovellettava rajoittamatta komission asetuksessa (EU) 2017/1151
                  3
                säädettyjen menettelyn ja vaatimusten soveltamista ja vaikuttamatta sillä perusteella myönnettyjen tyyppihyväksyntien voimassaoloon.

               (4)Lisäksi on tarpeen määrittää valmistajien WLTP-pohjaista tyyppihyväksyntää varten ilmoittamien ja asetuksen (EU) 2017/1151 mukaisesti mitattujen hiilidioksidipäästöarvojen välinen ero vuonna 2020.  Siksi olisi vaadittava, että valmistajat laskevat ja ilmoittavat komissiolle kaikkien kalenterivuonna 2020 rekisteröityjen uusien kevyiden hyötyajoneuvojen WLTP-pohjaiset hiilidioksidipäästöarvot, joiden määrittämisessä käytetään interpolointimenetelmän syöttötietoina ajoneuvoista H ja L mitattuja arvoja.

               (5)On kuitenkin pieni määrä interpolointiperheitä, joiden osalta on vuonna 2020 käytettävissä vain ajoneuvosta H mitatut arvot. Näiden perheiden määrää olisi seurattava tarkasti, ja komission olisi harkittava niiden jättämistä vuoden 2020 vertailutietojen laskennan ulkopuolelle, jos tällaisten perheiden määrä kasvaa huomattavasti vuoden 2018 tilanteeseen verrattuna.

               (6)Päästötestauksen avoimuutta olisi parannettava, ja sen vuoksi komission saataville olisi asetettava WLTP-testien tiedot ja korrelaatiotulokset. Niiden avulla komissio pystyy nopeasti kartoittamaan mahdolliset menettelyjen täytäntöönpanoon liittyvät epäjohdonmukaisuudet ja puuttumaan niihin. Sen vuoksi olisi kustakin tehdystä WLTP-testistä täytettävä syöttötietomatriisi ja toimitettava se komissiolle kokonaisuudessaan osana korrelaatiovälineen tietojen vaihtoa. Luottamuksellisuuden varmistamiseksi tämä syöttötietotiedosto olisi salattava sen lähettämistä varten.

               (7)Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) 2017/1152 seuraavasti:

               1)Lisätään 6 a artikla seuraavasti:

               ”6 a artikla
                  WLTP-pohjaisten mittaustulosten ilmoittaminen

               1.Valmistajien on laskettava kunkin uuden vuonna 2020 rekisteröidyn kevyen hyötyajoneuvon yhdistetyt hiilidioksidipäästöarvot asetuksen (EU) 2017/1151 liitteen XXI alaliitteessä 7 olevan 3.2.3.2.4 kohdan toisessa alakohdassa esitetyn kaavan mukaisesti siten, että kaavan tekijät MCO2-H ja MCO2-L korvataan asianomaisen interpolointiperheen osalta arvoilla MCO2,c,5, jotka saadaan asetuksen (EU) 2017/1151 liitteen I lisäyksessä 4 esitetyn mallin mukaisen EY-tyyppihyväksyntätodistuksen kohdista 2.5.1.1.3 (ajoneuvo H) ja 2.5.1.2.3 (ajoneuvo L).

               Jos yksittäisen ajoneuvon yhdistetyt hiilidioksidipäästöt määritetään pelkästään ajoneuvon H perusteella, valmistajien on toimitettava EY-tyyppihyväksyntätodistuksen kohdasta 2.5.1.1.3 (ajoneuvo H) otettu arvo MCO2,c,5.

               Valmistajan on toimitettava kyseiset hiilidioksidipäästöarvot ja laskennassa käytetyt arvot MCO2,c,5 komissiolle viimeistään kolmen kuukauden kuluttua siitä, kun ne ovat vastaanottaneet komission ilmoituksen vuoden 2020 alustavista tiedoista, lataamalla tiedot Euroopan ympäristökeskuksen BDR-rekisterissä olevalle valmistajan tilille.

               2.Jos 1 kohdassa tarkoitettuja tietoja ei toimiteta asetetussa määräajassa, komissio käyttää EY-tyyppihyväksyntätodistuksen kohtaan 2.5.1.2.3 kirjattua arvoa yhdistettyjen hiilidioksidipäästöjen arvona 1 kohdan soveltamiseksi kaikkiin sen interpolointiperheen ensirekisteröityihin ajoneuvoihin, jolle tyyppihyväksyntätodistus on myönnetty, ja tapauksen mukaan niiden perheiden osalta, joista on käytettävissä vain ajoneuvolle H tehdyt mittaukset.

               2)Muutetaan liite I seuraavasti:

               a)Lisätään 2.2 a ja 2.2 b kohta seuraavasti:

               ”2.2 a. WLTP-testausvaatimukset

               Jotta WLTP-testiä voidaan pitää pätevänä tämän asetuksen liitteessä I olevan 2.2 kohdan mukaisesti ja voidaan määrittää 2.4 kohdan mukaiset syöttötiedot, sovelletaan asetuksen (EU) 2017/1151 liitteessä XXI vahvistettuja testausolosuhteita seuraavin täsmennyksin:

               a)WLTP-testeissä saadut hiilidioksidipäästöjen massaa koskevat tulokset on korjattava asetuksen (EU) 2017/1151 liitteen XXI alaliitteen 6 lisäyksen 2 mukaisesti kaikkien tällaisten testien osalta sen estämättä, mitä mainitun lisäyksen 3.4.4 kohdan a alakohdassa säädetään.

               b)Jos testiajoneuvoon on asennettu teknologiaa, joka vaikuttaa sen hiilidioksidipäästöihin, kuten esimerkiksi 2.4 kohdassa esitetyn syöttötietomatriisin kohdissa 42–50 tarkoitettua teknologiaa, ja jonka on tarkoitus olla käytössä testin aikana, teknologiaa on käytettävä ajoneuvon testauksen aikana riippumatta käytetystä testausmenettelystä (NEDC tai WLTP), sanotun kuitenkaan rajoittamatta asetuksen (EU) 2017/1151 vaatimusten soveltamista.

               c)Jos testiajoneuvo on varustettu automaattivaihteistolla, on käytetystä testausmenettelystä riippumatta käytettävä samaa kuljettajan valittavissa olevaa toimintatilaa. Kun WLTP-testeissä käytetään asetuksen (EU) 2017/1151 liitteen XXI alaliitteen 8 lisäyksessä 6 olevan 1.2 kohdan c alakohdan mukaista parasta ja huonointa ajotilaa, on korrelaatiovälineen syöttötietoina ja mahdollisessa fysikaalisessa NEDC-testissä käytettävä huonointa ajotilaa.

               d)Jos testiajoneuvo on varustettu käsivalintaisella vaihteistolla, on tekijä nmin_drive_set määriteltävä asetuksen (EU) 2017/1151 liitteen XXI alaliitteessä 2 olevan 2 kohdan k alakohdan 3 alakohdassa esitetyllä kaavalla.

               Valmistaja voi hyväksyntäviranomaisen tai tapauksen mukaan tutkimuslaitoksen suostumuksella laskea vaihteenvaihtokohdat eri tavalla, kunhan se on ajoneuvon ajettavuuden kannalta perusteltua ja asetuksen (EU) 2017/1151 liitteen XXI alaliitteessä 2 olevan 3.4 kohdan mukaisesti sovelletun toisen turvamarginaalin arvo on enintään 20 prosenttia.

               Edellä a–d alakohdassa tarkoitettuja vaatimuksia sovelletaan tämän asetuksen mukaisesti määritettävään korrelaatioon, eivätkä ne vaikuta asetuksen (EU) N:o 2017/1151 säännösten soveltamiseen tai mainitun asetuksen mukaisesti myönnettyihin tyyppihyväksyntiin.

               2.2 b.WLTP-testivaatimusten sovellettavuus

               Edellä 2.2 a kohdan a–d alakohdassa tarkoitettuja täsmennyksiä sovelletaan seuraavasti:

               a)Niitä sovelletaan uusien ajoneuvotyyppien osalta tämän asetuksen voimaantulosta.

               b)Olemassa olevien ajoneuvotyyppien osalta valmistajien on niiden ajoneuvotyyppien tapauksessa, joiden piiriin kuuluu vuonna 2020 markkinoille saatettuja ajoneuvoja, toimitettava hyväksyntäviranomaiselle näyttöä, jonka perusteella hyväksyntäviranomainen vahvistaa, ovatko 2.2 a kohdan a–d alakohdassa tarkoitetut testivaatimukset täyttyneet WLTP-pohjaisissa hyväksyntätesteissä.

               Vahvistuksessa on ilmoitettava interpolointiperheen tunnus ja annettava vahvistus kunkin a–d alakohdassa tarkoitetun testausvaatimuksen osalta. Hyväksyntäviranomaisen on annettava vahvistus valmistajalle ja varmistettava, että se tallennetaan ja voidaan asettaa pyynnöstä komission saataville viipymättä.

               Ellei hyväksyntäviranomainen voi vahvistaa, että yhtä tai useampaa edellä tarkoitetuista testivaatimuksista on noudatettu, valmistajan on varmistettava, että hyväksyntäviranomaisen tai tapauksen mukaan tutkimuslaitoksen valvonnassa tehdään asetuksen (EU) 2017/1151 liitteen XXI alaliitteen 6 mukainen testisarja, jossa asianomaiseen interpolointiperheeseen sovelletaan 2.2 a kohdan a–d alakohdassa vahvistettuja testivaatimuksia, mukaan luettuna uusi tämän asetuksen mukaisesti tehty korrelointi.

               Jos vain 2.2 a kohdan a alakohdassa tarkoitettu testivaatimus ei täyty, valmistaja voi korjata kyseisen syöttötietomatriisiin kirjatun arvon ilman uutta WLTP-testiä.

               Hyväksyntäviranomaisen tai tapauksen mukaan tutkimuslaitoksen on kirjattava uuden testauksen tai korjauksen ja liitteessä I olevan 5 kohdan mukaisen korrelaation tulokset, ja uusiin testeihin perustuva täydellinen korrelaatiotiedosto on toimitettava komissiolle 3.1.1.2 kohdan mukaisesti viimeistään 30 päivänä huhtikuuta 2021.”

               b)Muutetaan 2.4 kohta seuraavasti:

               i)Lisätään ensimmäiseen kappaleeseen virke seuraavasti:

               ”Syöttötietomatriisi on täytettävä kustakin tehdystä WLTP-testistä.”

               ii) Muutetaan taulukko 1 seuraavasti:

               –Korvataan kohdan 56 sarakkeen ”Huomautukset” teksti seuraavasti:

               ”Taulukointi: OBD-järjestelmän ja alustadynamometrin antamat tiedot, OBD-järjestelmä 1 Hz ja alustadynamometri 10 Hz, resoluutio 0,1 km/h”

               –Korvataan kohdan 57 sarakkeen ”Huomautukset” teksti seuraavasti:

               –”Taulukointi: 1 Hz. Toimitetaan teoreettinen laskettu vaihteenvaihto ajoneuvoille H ja L (tapauksen mukaan).”

               –Korvataan kohdan 61 sarakkeen ”Huomautukset” teksti seuraavasti:

               ”Taulukointi: 1 Hz (laitteen näytteenottotaajuus 20 Hz), resoluutio 0,1 A, alustadynamometrin kanssa synkronoitu ulkoinen mittalaite)”

               –Korvataan kohta 67 seuraavasti:

                        67

                        Ki-regeneraatiokerroin,

                        kertova/summaava,

                        ajoneuvot H ja L

                        –

                        Asetuksen (EU) 2017/1151 liitteen XXI alaliitteen 6 lisäys 1

                        Jos ajoneuvossa ei ole jaksoittaisesti regeneroituvaa järjestelmää, arvo on 1.”

               –Lisätään seuraavat kohdat:

                        69

                        Polttoaineen lämpöarvo

                        kWh/l

                        Asetuksen (EU) 2017/1151 liitteen XXI alaliitteen 6 lisäys 2

                        Asetuksen (EU) 2017/1151 taulukon A6.App2/1 mukainen arvo

                        70

                        Polttoaineenkulutus ajoneuvojen H ja L WLTP-testissä

                        l/100 km

                        Asetuksen (EU) 2017/1151 liitteen XXI alaliitteessä 7 oleva 6 kohta

                        Tyyppi 1 -testin tasapainottamaton polttoaineenkulutus

                        71

                        REESS-järjestelmän nimellisjännite

                        V

                        Standardin DIN EN 60050-482 mukaisesti

                        Asetuksen (EU) 2017/1151 liitteen XXI alaliitteen 6 lisäyksessä 2 määritellyn pienjänniteakun osalta

                        72

                        ATCT-perheen korjauskerroin

                        –

                        Asetuksen (EU) 2017/1151] liitteen XXI alaliite 6 a

                        ATCT-perheen korjauskerroin (14 °C:n korjaus)

                        73

                        WLTP-testin nopeus- ja ajomatkakorjaus

                        -

                        Asetus (EU) 2017/1151

                        Korjaus tehty?

                        0 = ei | 1 = kyllä

                        74

                        WLTP-testin RCB-korjaus

                        -

                        Asetuksen (EU) 2017/1151 liitteen XXI alaliitteen 6 lisäys 2

                        Korjaus tehty?

                        0 = ei | 1 = kyllä

                        75

                        WLTP-testien lukumäärä

                        1, 2 tai 3

                        Ilmoitetaan, onko testitiedot otettu ensimmäisestä, toisesta vai kolmannesta WLTP-testistä

                        76

                        Ajoneuvon H ja/tai L ilmoitettu WLTP-pohjainen arvo

                        g/km

                        Valmistajan ilmoitus

                        Ajoneuvojen H ja L WLTP-pohjainen ilmoitettu arvo. Arvon on sisällettävä kaikki korjaukset (tapauksen mukaan)

                        77

                        Ajoneuvon H ja/tai L WLTP-pohjainen mitattu ja korjattu CO2-arvo

                        g/km

                        Arvot MCO2,c,5 asetuksen (EU) 2017/1151 liitteen I lisäyksestä 4

                        Ajoneuvojen H ja L yhdistetyt mitatut CO2-päästöt kaikkien korjausten jälkeen. Jos WLTP-testejä on tehty 2 tai 3, ilmoitetaan kaikki mitatut tulokset.

                        78

                        Uusittu WLTP-testi

                        –

                        Liitteessä I olevan 2.2 b kohdan b alakohta

                        Ilmoitetaan uusintatestissä testatut liitteessä I olevan 2.2 a kohdan a–d alakohdassa tarkoitetut testivaatimukset”

               c)Muutetaan 3.1.1.1 kohta seuraavasti:

               i)Poistetaan a alakohta.

               ii)Korvataan c alakohdan iii alakohta seuraavasti:

               ”iii)
                     2.4 kohdassa täsmennetyt syöttötiedot”.

               iii)Lisätään alakohta seuraavasti:

               ”Edellä c alakohdassa tarkoitettu yhteenvetotiedosto on luottamuksellisuuden varmistamiseksi salattava.”

               d)Korvataan 3.1.1.2 kohta seuraavasti:

               ”3.1.1.2. Täydellinen korrelaatiotiedosto

               Kun on 3.1.1.1 kohdan mukaisesti laadittu alkuperäinen korrelaatiotulosraportti, tyyppihyväksyntäviranomaisen tai, tapauksen mukaan, nimetyn tutkimuslaitoksen on ladattava 3.1.1.1 kohdan c alakohdassa tarkoitettu tiivistelmätiedosto komission palvelimelle, joka lähettää lähettäjälle (ja kopiona asianomaisille komission yksiköille) vastauksen, joka on varustettu satunnaisesti luodulla kokonaisluvulla väliltä 0–99 ja hash-tunnisteella, joka yhdistää kyseisen luvun yksiselitteisesti komission palvelimen digitaalisesti allekirjoittamaan alkuperäiseen tulosraporttiin.

               Tyyppihyväksyntäviranomaisen tai, tapauksen mukaan, nimetyn tutkimuslaitoksen on sitten luotava täydellinen korrelaatiotiedosto, joka sisältää 3.1.1.1 kohdassa tarkoitetun alkuperäisen korrelaatiotulosraportin ja komission palvelimen lähettämän vastauksen. Tyyppihyväksyntäviranomaisen on säilytettävä tämä tiedosto direktiivin 2007/46/EY liitteen VIII mukaisena testausselosteena.”

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Edellä olevan 1 artiklan 2 kohdan c ja d alakohtaa sovelletaan 1 päivästä helmikuuta 2019.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 18.12.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 145, 31.5.2011, s. 1.

                     (2)

                        Komission täytäntöönpanoasetus (EU) 2017/1152, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi kevyiden hyötyajoneuvojen osalta ja täytäntöönpanoasetuksen (EU) N:o 293/2012 muuttamisesta (EUVL L 174, 7.7.2017, s. 644).

                     (3)

                        Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2016/1141 muuttamisesta unionin kannalta merkityksellisten haitallisten vieraslajien luettelon saattamiseksi ajan tasalle

text:
               KOMISSION TÄYTÄNTÖÖNPANOASETUS (EU) …/…,

               annettu 25.7.2019,

               täytäntöönpanoasetuksen (EU) 2016/1141 muuttamisesta unionin kannalta merkityksellisten haitallisten vieraslajien luettelon saattamiseksi ajan tasalle

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon haitallisten vieraslajien tuonnin ja leviämisen ennalta ehkäisemisestä ja hallinnasta 22 päivänä lokakuuta 2014 annetun Euroopan parlamentin ja neuvoston asetuksen (EU) N:o 1143/2014
                  1
                ja erityisesti sen 4 artiklan 1 ja 2 kohdan,

               sekä katsoo seuraavaa:

               (1)Komission täytäntöönpanoasetuksessa (EU) 2016/1141
                  2
                vahvistetaan unionin kannalta merkityksellisten haitallisten vieraslajien luettelo, jäljempänä ’unionin luettelo’, joka on saatettava tarvittaessa ajan tasalle asetuksen (EU) N:o 1143/2014 4 artiklan 2 kohdan nojalla.

               (2)Komissio on todennut saatavilla olevan tieteellisen näytön ja asetuksen (EU) N:o 1143/2014 5 artiklan 1 kohdan nojalla tehdyn riskinarvioinnin perusteella, että kaikki mainitun asetuksen 4 artiklan 3 kohdassa säädetyt perusteet täyttyvät seuraavien haitallisten vieraslajien osalta: Acacia saligna (Labill.) H.L.Wendl. (Acacia cyanophylla Lindl.), Acridotheres tristis Linnaeus, 1766, Ailanthus altissima (Mill.) Swingle, Andropogon virginicus L., Arthurdendyus triangulatus (Dendy, 1894) Jones & Gerard (1999), Cardiospermum grandiflorum Sw., Cortaderia jubata (Lemoine ex Carrière) Stapf, Ehrharta calycina Sm., Gymnocoronis spilanthoides (D.Don ex Hook. & Arn.) DC., Humulus scandens (Lour.) Merr., Lepomis gibbosus Linnaeus, 1758, Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech), Lygodium japonicum (Thunb.) Sw., Plotosus lineatus (Thunberg, 1787), Prosopis juliflora (Sw.) DC., Salvinia molesta D.S. Mitch. (Salvinia adnata Desv.), Triadica sebifera (L.) Small (Sapium sebiferum (L.) Roxb.).

               (3)Komissio on todennut, että kaikkien mainittujen haitallisten vieraslajien osalta on asianmukaisesti otettu huomioon kaikki asetuksen (EU) N:o 1143/2014 4 artiklan 6 kohdassa esitetyt näkökohdat.

               (4)Täytäntöönpanoasetuksen (EU) 2016/1141 hyväksymisen jälkeen joidenkin unionin luettelossa olevien lajien tieteelliset nimet on tarkistettu.  Sen vuoksi täytäntöönpanoasetusta (EU) 2016/1141 olisi muutettava.

               (5)Täytäntöönpanoasetuksen (EU) 2016/1141 hyväksymispäivän jälkeen neuvoston asetuksessa (ETY) N:o 2658/87
                  3
                esitetyt CN-koodit on saatettu ajan tasalle. Sen vuoksi täytäntöönpanoasetusta (EU) 2016/1141 olisi muutettava.

               (6)Tässä asetuksessa säädetyt toimenpiteet ovat haitallisia vieraslajeja käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetuksen (EU) 2016/1141 liite tämän asetuksen liitteen mukaisesti.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 25.7.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 317, 4.11.2014, s. 35.

                     (2)

                        Komission täytäntöönpanoasetus (EU) 2016/1141, annettu 13 päivänä heinäkuuta 2016, unionin kannalta merkityksellisten haitallisten vieraslajien luettelon hyväksymisestä Euroopan parlamentin ja neuvoston asetuksen (EU) N:o 1143/2014 nojalla (EUVL 189, 14.7.2016, s. 4).

                     (3)

                        Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

    ---documentbreak---

               LIITE

               Muutetaan täytäntöönpanoasetuksen (EU) 2016/1141 liite seuraavasti:

               (1)Lisätään unionin kannalta merkityksellisten haitallisten vieraslajien luettelon taulukkoon aakkosjärjestyksessä seuraavat lajit:

                        Laji

                        (i)

                        Elävien yksilöiden CN-koodit

                        (ii)

                        Lisääntymiskykyisten osien CN-koodit

                        (iii)

                        Vastaavat tavaraluokat

                        (iv)

                        ”Acacia saligna (Labill.) H.L.Wendl. (Acacia cyanophylla Lindl.)

                        ex 0602 90 47

                        ex 1209 99 99 (siemenet)

                        Acridotheres tristis Linnaeus, 1766

                        ex 0106 39 80

                        ex 0407 19 90 (hedelmöittyneet munat haudottamista varten)

                        Ailanthus altissima (Mill.) Swingle

                        ex 0602 90 48

                        ex 1209 99 99 (siemenet)

                        Andropogon virginicus L.

                        ex 0602 90 50

                        ex 1209 99 99 (siemenet)

                        (13)

                        Arthurdendyus triangulatus (Dendy, 1894) Jones & Gerard (1999)

                        ex 0106 90 00

                        -

                        (5)

                        Cardiospermum grandiflorum Sw.

                        ex 0602 90 50

                        ex 1209 99 99 (siemenet)

                        Cortaderia jubata (Lemoine ex Carrière) Stapf

                        ex 0602 90 50

                        ex 1209 99 99 (siemenet)

                        Ehrharta calycina Sm.

                        ex 0602 90 50

                        ex 1209 99 99 (siemenet)

                        (13)

                        Gymnocoronis spilanthoides (D.Don ex Hook. & Arn.) DC.

                        ex 0602 90 50

                        ex 1209 99 99 (siemenet)

                        Humulus scandens (Lour.) Merr.

                        ex 0602 90 50

                        ex 1209 99 99 (siemenet)

                        Lepomis gibbosus Linnaeus, 1758

                        ex 0301 99 17

                        ex 0511 91 90 (haudontaan tarkoitettu hedelmöitetty mäti)

                        (1), (2), (3), (4)

                        Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech)

                        ex 0602 90 50

                        ex 1209 99 99 (siemenet)

                        (13)

                        Lygodium japonicum (Thunb.) Sw.

                        ex 0602 90 50

                        ex 1209 99 99 (siemenet)

                        (5)

                        Plotosus lineatus (Thunberg, 1787)

                        ex 0301 19 00 ex 0301 99 85

                        ex 0511 91 90 (haudontaan tarkoitettu hedelmöitetty mäti)

                        Prosopis juliflora (Sw.) DC.

                        ex 0602 90 47

                        ex 1209 99 99 (siemenet)

                        Salvinia molesta D.S. Mitch. (Salvinia adnata Desv.)

                        ex 0602 90 50

                        -

                        Triadica sebifera (L.) Small (Sapium sebiferum (L.) Roxb.)

                        ex 0602 90 48

                        ex 1209 99 99 (siemenet)”

               (2)Korvataan unionin kannalta merkityksellisten haitallisten vieraslajien luettelon taulukossa laji ”Orconectes limosus Rafinesque, 1817” lajilla ”Orconectes limosus Rafinesque, 1817 (Faxonius limosus Rafinesque, 1817)”.

               (3)Korvataan unionin kannalta merkityksellisten haitallisten vieraslajien luettelon taulukossa laji ”Orconectes virilis Hagen, 1870” lajilla ”Orconectes virilis Hagen, 1870 (Faxonius virilis Hagen, 1870)”.

               (4)Korvataan unionin kannalta merkityksellisten haitallisten vieraslajien luettelon taulukossa laji ”Procambarus fallax (Hagen, 1870) f. virginalis” lajilla ”Procambarus fallax (Hagen, 1870) f. virginalis (Procambarus virginalis Lyko, 2017)”.

               (5)Muutetaan unionin kannalta merkityksellisten haitallisten vieraslajien luettelon taulukossa lisääntymiskykyisten osien CN-koodi lajin Eichhornia crassipes (Martius) Solms osalta koodista ”ex 1209 30 00” koodiksi ”ex 1209 99 99”.

               (6)Korvataan taulukon saraketta iv koskevien huomautusten 2 kohta ”0301 93 00: karpit (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus)” seuraavasti: ”0301 93 00: karpit (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.)”.

               (7)Korvataan taulukon saraketta iv koskevien huomautusten 6 kohta ”1211 90 86: muut kasvit ja kasvinosat (myös siemenet ja hedelmät), jollaisia käytetään pääasiallisesti hajusteisiin, farmaseuttisiin tuotteisiin, hyönteisten ja sienitautien torjunta-aineisiin tai niiden kaltaisiin tuotteisiin, tuoreet tai kuivatut, myös paloitellut, murskatut tai jauhetut” seuraavasti ”ex 1211 90 86: tuoreet siemenet, leikkaamattomat, murskatut tai jauhetut”.

               (8)Lisätään taulukon saraketta iv koskeviin huomautuksiin kohta seuraavasti:
                  ”(13) ex 1213: Heinä”.


title: Komission täytäntöönpanoasetus (EU) 2019/1746, annettu 1 päivänä lokakuuta 2019, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta annetun täytäntöönpanoasetuksen (EU) 2017/1185 muuttamisesta (ETA:n kannalta merkityksellinen teksti)

text:
                  22.10.2019

                  FI

                  Euroopan unionin virallinen lehti

                  L 268/6

         KOMISSION TÄYTÄNTÖÖNPANOASETUS (EU) 2019/1746,
         annettu 1 päivänä lokakuuta 2019,
         Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta annetun täytäntöönpanoasetuksen (EU) 2017/1185 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 223 artiklan 3 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (2) (EU) 2017/1185 vahvistetaan asetusten (EU) N:o 1307/2013 ja (EU) N:o 1308/2013 soveltamista koskevat säännöt siltä osin kuin on kyse jäsenvaltioiden velvollisuudesta toimittaa komissiolle tietoja ja asiakirjoja.

                     (2)

                     Euroopan parlamentti kehotti hyvän kauppatavan vastaisista käytännöistä elintarvikeketjussa 7 päivänä kesäkuuta 2016 antamassaan päätöslauselmassa (3) kaikkia elintarviketoimitusketjun hallintaan osallistuvia sidosryhmiä lisäämään avoimuutta koko elintarviketoimitusketjussa, lisäämään toimitusketjun avoimuutta ja tiedottamista sekä lujittamaan elimiä ja markkinatietovälineitä, jotta viljelijät ja tuottajaorganisaatiot saavat tarkkoja ja oikea-aikaisia markkinatietoja.

                     (3)

                     Neuvosto pyysi viljelijöiden aseman vahvistamisesta elintarvikeketjussa ja hyvän kauppatavan vastaisten käytäntöjen torjunnasta 12 päivänä joulukuuta 2016 antamissaan päätelmissä, että komissio käsittelee avoimuuden puutetta ja tietojen epäsymmetriaa elintarvikeketjussa.

                     (4)

                     Huhtikuussa 2019 hyväksyttiin Euroopan parlamentin ja neuvoston direktiivi (EU) 2019/633 (4), jonka jälkeen Euroopan parlamentti, neuvosto ja komissio antoivat 22 päivänä maaliskuuta 2019 yhteisen lausuman (5), jossa kehotetaan/kannustetaan komissiota lisäämään maatalous- ja elintarvikemarkkinoiden avoimuutta unionin tasolla muun muassa parantamalla hinnanmuodostusmekanismien analysoimiseksi tarvittavien tilastotietojen keräämistä maatalous- ja elintarvikeketjussa, jotta talouden toimijat ja viranomaiset voisivat tehdä valistuneempia valintoja ja jotta toimijoiden tietämys markkinakehityksestä paranisi.

                     (5)

                     Lisäksi tammikuussa 2016 komissio perusti maatalousmarkkinoiden työryhmän. Se on riippumaton asiantuntijaryhmä ja antaa suosituksia siitä, miten vahvistaa tuottajien asemaa maatalous- ja elintarvikeketjussa. Tätä varten työryhmä suositteli markkinoiden avoimuuden lisäämistä, jotta voidaan edistää tehokkaita kilpailuolosuhteita koko ketjussa ottamalla käyttöön tai lisäämällä nykyistä hintaraportointia erityisesti liha-, hedelmä-, vihannes- ja maitoaloilla. Lisäksi se suositteli, että kerätyt tiedot jaetaan asianmukaisesti koostetussa muodossa.

                     (6)

                     Vuonna 2017 järjestettiin julkinen kuuleminen, ja jäsenvaltioille, sidosryhmille ja kuluttajille lähetettiin erityisiä kyselylomakkeita vuonna 2018. Vuosina 2018 ja 2019 järjestettiin useita kohdennettuja työpajoja ja konferensseja markkinoiden avoimuudesta sidosryhmien ja jäsenvaltioiden asiantuntijaryhmien ja kansalaisvuoropuheluryhmien kanssa.

                     (7)

                     Jäsenvaltioiden on jo pakollisesti ilmoitettava täytäntöönpanoasetuksen (EU) 2017/1185 nojalla hinta-, tuotanto- ja markkinatiedot, mutta ainoastaan suhteessa tuotantohintoihin.

                     (8)

                     Näin ollen vaikka unioni tarjoaa tällä hetkellä suhteellisen paljon jäsenvaltioiden tilastotoimistoista peräisin olevaa julkista tietoa tuottaja- ja kuluttajahinnoista, yleisön saatavilla on toisaalta hyvin vähän tietoa hinnoista maatalous- ja elintarvikeketjussa. Näihin tiedoissa oleviin aukkoihin voitaisiin puuttua laajentamalla hintaraportointia erityisesti silloin, kun alakohtaiset elintarvikeketjut ovat monimutkaisia. Tiedonkeräämis- tai tiedonjakelutoimien laajentamisella hintojen välittymisen seuraamiseksi koko ketjussa voitaisiin mahdollistaa se, että markkinatoimijat saavat paremman käsityksen toimitusketjun toiminnasta, mikä parantaa ketjun yleistä toimintaa ja taloudellista tehokkuutta erityisesti sellaisten heikompien toimijoiden osalta, joilla ei ole helposti saatavilla yksityistä hintatietoa.

                     (9)

                     Raportoidut hinnat edustavat nykyään maatalouden ja elintarvikkeiden toimitusketjun ensimmäisen vaiheen toimijoiden tuotannon myyntihintoja. Hintojen välittymisen seuraaminen ketjussa edellyttää hintatietojen keräämistä ketjun eri toimijoilta (esimerkiksi tukkukauppiailta, kauppiailta, elintarviketeollisuudelta ja vähittäismyyjiltä) erityisesti sellaisten toimitusketjujen osalta, joissa on pitkälle eriytyneitä vaiheita ja tuotteita.

                     (10)

                     Se, että raportoitaisiin ainoastaan edustavat hinnat (kuten tärkeimpien markkinoiden ja merkittävien toimijoiden hinnat), auttaisi jäsenvaltioita noudattamaan raportoinnissaan kustannustehokasta lähestymistapaa, ja pienten ja keskisuurten yritysten hallinnollinen taakka pysyisi mahdollisimman pienenä. Jäsenvaltioiden olisi nykyisten käytäntöjen mukaisesti kuvattava menetelmä, jolla edustavat hinnat määritetään. Niiden olisi myös pyrittävä lähentämään menetelmiään, jotta tiedot olisivat mahdollisimman vertailukelpoisia eri jäsenvaltioissa.

                     (11)

                     Jotta komissio voisi tarjota aikaa ja kustannuksia säästävän ilmoitusmekanismin, sen olisi asetettava nykyinen tietojärjestelmä toimijoiden saataville siten, että toimijat voivat raportoida tiedot suoraan komissiolle jäsenvaltioiden valvonnassa. Jäsenvaltioiden olisi ilmoitettava komissiolle, jos ne siirtävät toimijoille tämän tietojen ilmoittamista koskevan velvoitteen.

                     (12)

                     Komission olisi järjestettävä säännöllisiä tapaamisia jäsenvaltioiden ja sidosryhmien kanssa, jotta voidaan jakaa parhaita käytäntöjä, kehittää synergioita ja edistää yhteisen näkemyksen muodostamista maatalous- ja elintarvikeketjun markkinadynamiikasta. Komission olisi myös annettava jäsenvaltioille ja sidosryhmille tietoa asetuksen soveltamisesta.

                     (13)

                     Sen vuoksi täytäntöönpanoasetusta (EU) 2017/1185 olisi muutettava.

                     (14)

                     On asianmukaista vahvistaa tälle asetukselle sellainen soveltamispäivä, joka antaa jäsenvaltioille mahdollisuuden mukautua uusiin raportointivaatimuksiin.

                     (15)

                     Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) 2017/1185 muuttaminen
            Muutetaan täytäntöönpanoasetus (EU) 2017/1185 seuraavasti:

                        1)

                        Lisätään 1 artiklan 1 kohtaan alakohta seuraavasti:
                        ”Asetuksen (EU) N:o 1308/2013 nojalla ja mainitun asetuksen perusteella hyväksyttyjen säädösten nojalla tehtävien ilmoitusten osalta tämän kohdan ensimmäisessä alakohdassa tarkoitettu tietotekninen järjestelmä on asetettava tarvittaessa myös toimijoiden ja kolmansien maiden saataville.”

                        2)

                        Korvataan 5 artikla seuraavasti:

                           ”5 artikla
                           Oletusarvoinen ilmoitus
                           Jollei 1 artiklassa tarkoitetuissa säädöksissä toisin säädetä, silloin kun jäsenvaltio ja tapauksen mukaan kolmannet maat tai toimijat eivät ole antaneet vaadittuja tietoja tai asiakirjoja komissiolle tiedoksi määräajassa (ns. tyhjä ilmoitus), niiden katsotaan antaneen tiedoksi

                                       a)

                                       nolla-arvon silloin kun kyseessä on määrään liittyvä tieto;

                                       b)

                                       ”ei ilmoitettavaa” -tilanteen silloin kun kyseessä on laatuun liittyvä tieto.”

                        3)

                        Korvataan II luvun otsikko seuraavasti:
                        ”HINTA-, TUOTANTO- JA MARKKINATIETOJA SEKÄ KANSAINVÄLISISSÄ SOPIMUKSISSA VAADITTUJA TIETOJA KOSKEVAT ILMOITUKSET JA NIIDEN KOORDINOINTI”.

                        4)

                        Korvataan 7 artiklan 2 kohta seuraavasti:

                           ”2.   Jäsenvaltioiden ja tarvittaessa kolmansien maiden ja toimijoiden on ilmoitettava komissiolle kaikista tärkeistä uusista tiedoista, jotka voivat muuttaa merkittävästi jo tiedoksiannettuja tietoja.”

                        5)

                        Korvataan 8 artikla seuraavasti:

                           ”8 artikla
                           Lisätiedot
                           Jäsenvaltiot ja tarvittaessa kolmannet maat ja toimijat voivat toimittaa komissiolle 1 artiklassa tarkoitetulla tietojärjestelmällä muitakin kuin liitteissä I, II ja III vaadittuja tietoja, jos asianomaiset jäsenvaltiot ja tapauksen mukaan kyseiset kolmannet maat ja toimijat katsovat tällaisten tietojen olevan relevantteja. Tällaiset ilmoitukset on tehtävä muodossa, jonka komissio on saattanut saataville tietojärjestelmässä.”

                        6)

                        Muutetaan 9 artikla seuraavasti:

                                    a)

                                    Korvataan 9 artiklan otsikko seuraavasti:
                                    ”Hintojen ja määrän määrittely”.

                                    b)

                                    Korvataan 1 kohta seuraavasti:

                                       ”1.   Jäsenvaltion on jokaisen tässä jaksossa vaaditun hinta- ja määräilmoituksen osalta ilmoitettava tietojen lähde ja määrittelymenetelmä. Tällaisissa ilmoituksissa on oltava tiedot jäsenvaltion määrittelemistä edustavista markkinoista ja asianomaisista painotuskertoimista.”

                                    c)

                                    Lisätään 1 a kohta seuraavasti:

                                       ”1 a.   Jäsenvaltiot voivat siirtää toimijoille hintojen ja määrien suoran toimittamisen 1 artiklassa tarkoitettuun komission tietojärjestelmään jokaisen tässä jaksossa vaaditun hinta- ja määräilmoituksen osalta. Jäsenvaltioiden on ilmoitettava komissiolle tällaisen siirron kohteena olevien toimijoiden henkilöllisyys.”

                        7)

                        Korvataan 10, 11 ja 12 artikla seuraavasti:

                           ”10 artikla
                           Hinnoista raportoiminen virallisessa valuutassa
                           Jollei liitteissä I, II tai III toisin täsmennetä, jäsenvaltion ja tarvittaessa toimijoiden on tehtävä hintailmoitukset virallisessa valuutassaan ilman arvonlisäveroa.

                           11 artikla
                           Viikoittainen hintailmoitus
                           Jollei liitteessä I toisin täsmennetä, jäsenvaltion ja tarvittaessa toimijoiden on annettava kyseisessä liitteessä tarkoitetut viikoittaiset hintailmoitukset edelliseltä viikolta komissiolle tiedoksi keskiviikkoisin viimeistään kello 12.00 (Brysselin aikaa).

                           12 artikla
                           Muut kuin viikoittaiset hinta-, tuotanto- ja markkinatietoja koskevat ilmoitukset
                           Jäsenvaltioiden ja tarvittaessa toimijoiden on annettava komissiolle tiedoksi asetetuissa määräajoissa seuraavat:

                                       a)

                                       liitteessä II tarkoitetut muut kuin viikoittaiset hintailmoitukset;

                                       b)

                                       liitteessä III tarkoitetut tuotanto- ja markkinatiedot.”

                        8)

                        Korvataan asetuksen liitteet I, II ja III tämän asetuksen liitteessä olevalla tekstillä.

            2 artikla
            Voimaantulo ja soveltaminen
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Komission täytäntöönpanoasetus (EU) 2017/1185, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (EUVL L 171, 4.7.2017, s. 113).

            (3)  EUVL C 86, 6.3.2018, p. 49.

            (4)  Euroopan parlamentin ja neuvoston direktiivi (EU) 2019/633, annettu 17 päivänä huhtikuuta 2019, hyvän kauppatavan vastaisista käytännöistä yritysten välisissä suhteissa maataloustuote- ja elintarvikeketjussa (EUVL L 111, 25.4.2019, s. 59).

            (5)  ST 7607 2019 ADD 1 REV 1, 22.3.2019, s. 1.

            LIITE I

               11 artiklassa tarkoitettuja viikoittaisia hintailmoituksia koskevat vaatimukset

            Jollei toisin säädetä, asianomaisilla jäsenvaltioilla tarkoitetaan jäsenvaltioita, jotka tuottavat tai käyttävät yli kaksi prosenttia unionin kokonaistuotannosta tai -käytöstä.
            1.   Viljat

               Ilmoituksen sisältö: Kunkin viljan edustavat markkinahinnat ja unionin markkinoiden kannalta relevanteiksi katsotut viljamäärät tonnilta tuotetta ilmaistuina.

               Asianomaiset jäsenvaltiot: Kaikki jäsenvaltiot.

               Muuta: Hinnoissa on otettava huomioon tarvittaessa kunkin tuotteen laatuominaisuudet, noteerauspaikka ja markkinointivaihe.
            2.   Riisi

               Ilmoituksen sisältö: Kunkin unionin markkinoiden kannalta relevanteiksi katsotun riisilajikkeen edustavat markkinahinnat tonnilta tuotetta ilmaistuina.

               Asianomaiset jäsenvaltiot: Riisiä tuottavat jäsenvaltiot ja jäsenvaltiot, joissa on myllyteollisuutta.

               Muuta: Hinnoissa on otettava huomioon tarvittaessa kunkin tuotteen jalostusvaihe, noteerauspaikka ja markkinointivaihe.
            3.   Öljysiemenet

               Ilmoituksen sisältö: Rapsin, auringonkukansiementen, soijapavun, rapsirouheen, auringonkukkarouheen, soijarouheen, raa’an rapsiöljyn, raa’an auringonkukkaöljyn ja raa’an soijaöljyn edustavat hinnat.

               Asianomaiset jäsenvaltiot: Jäsenvaltiot, joissa asianomaisen viljelykasvin istutusalue on vähintään 10 000 hehtaaria vuodessa. Rouheita ja öljyjä koskevien hintailmoitusten osalta jäsenvaltiot, jotka jalostavat yli 200 000 tonnia asianomaista öljykasvia.
            4.   Oliiviöljy

               Ilmoituksen sisältö: Asetuksen (EU) N:o 1308/2013 liitteessä VII olevassa VIII osassa lueteltujen oliiviöljyluokkien osalta edustavilla pääasiallisilla markkinoilla todetut keskimääräiset hinnat ja kansalliset painotetut keskihinnat ilmaistuina 100 kilogrammalta tuotetta.

               Asianomaiset jäsenvaltiot: Jäsenvaltiot, jotka tuottavat yli 20 000 tonnia oliiviöljyä 1. lokakuuta ja 30. syyskuuta välisellä vuotuisella ajanjaksolla.

               Muuta: Hintojen on vastattava irtotavarana olevaa oliiviöljyä, joka on neitsytoliiviöljyn osalta puristamolta noudettuna -hinta ja muiden luokkien osalta tehtaalta noudettuna -hinta. Edustavien markkinoiden on katettava vähintään 70 prosenttia asianomaisen tuotteen kansallisesta tuotannosta.

                  Ostohinnat

               Ilmoituksen sisältö: Asetuksen (EU) N:o 1308/2013 liitteessä VII olevassa VIII osassa tarkoitettujen neitsytoliiviöljy- ja ekstra-neitsytoliiviöljyluokkien vähittäismyyjien edustavat ostohinnat ilmaistuina 100 kilogrammalta tuotetta.

               Muuta: Edustavien hintojen on vastattava pakattua neitsytoliiviöljyä ja ekstra-neitsytoliiviöljyä astioissa, jotka ovat valmiita loppuasiakkaille tarjottaviksi, ja niiden on katettava vähintään yksi kolmasosa tarkasteltavana olevan tuotteen kansallisista ostoista.
            5.   Hedelmät ja vihannekset, banaanit

            a)
                  Tuoretuotteiden markkinoille tarkoitettujen tuotteiden hinnat

               Ilmoituksen sisältö: Komission delegoidun asetuksen (EU) 2017/891 (1) liitteessä VI lueteltujen tomaatti-, omena-, appelsiini- persikka- ja nektariinityyppien ja -luokkien edustavat hinnat, ilmaistuna 100 kilogrammalta tuotteen nettopainoa.

               Asianomaiset jäsenvaltiot: Delegoidun asetuksen (EU) 2017/891 liitteessä VI luetellut jäsenvaltiot.

               Muuta: Hinnat ovat lajiteltujen, pakattujen ja tapauksen mukaan kuormalavoille pakattujen tuotteiden pakkausasemalta lähtöhintoja.
            b)
                  Banaanien hinnat

               Ilmoituksen sisältö: CN-koodin 0803 90 10 keltaisten banaanien tukkuhinnat ilmaistuna 100 kilogrammalta tuotetta.

               Asianomaiset jäsenvaltiot: Kaikki jäsenvaltiot, jotka pitävät kaupan yli 50 000 tonnia keltaisia banaaneja kalenterivuodessa.

               Muuta: Hinnat on ilmoitettava alkuperämaaryhmien mukaan.
            c)
                  Tilahinnat

               Ilmoituksen sisältö: Tuoretuotteiden markkinoille tarkoitettujen tomaattien, omenoiden, appelsiinien, persikoiden ja nektariinien sekä banaanien edustavat hinnat. Kaikki hinnat ilmaistuna 100 kilogrammalta tuotetta.

               Muuta: Hinnat on ilmoitettava korjatun sadon tilahintoina.
            d)
                  Ostohinnat

               Ilmoituksen sisältö: Tomaattien, omenoiden, appelsiinien, persikoiden ja nektariinien edustava vähittäisostohinta ilmaistuna 100 kilogrammalta tuotetta.
            6.   Liha

               Ilmoituksen sisältö: Naudan-, sian- ja lampaanruhojen ja -palojen sekä eräiden elävien nautojen, vasikoiden ja porsaiden hinnat asetuksen (EU) N:o 1308/2013 mukaisesti ja ruhojen hinnat naudan-, sian- ja lampaanruhojen luokittelun mukaisesti ilmaistuna 100 kilogrammalta tuotetta.

               Asianomaiset jäsenvaltiot: Ruhojen ja elävien eläinten osalta kaikki jäsenvaltiot. Palojen osalta jäsenvaltiot, joiden kansallinen tuotanto on vähintään kaksi prosenttia unionin tuotannosta.

               Muuta: Jos jäsenvaltion toimivaltainen viranomainen katsoo, ettei ilmoitettavien ruhojen tai elävien eläinten lukumäärä ole riittävä, asianomainen jäsenvaltio voi päättää keskeyttää tällaisten ruhojen tai elävien eläinten hintojen seuraamisen kyseisen ajanjakson osalta; sen on ilmoitettava komissiolle päätöksensä perustelut. Palojen osalta asianomaisten jäsenvaltioiden on ilmoitettava naudan takaneljänneksen, naudan etuneljänneksen, naudan jauhelihan, sian ulkofileen, sian kyljen, sian lavan, sian jauhelihan ja sian kinkun hinnat.

                  Ostohinnat

               Ilmoituksen sisältö: Vähittäismyyjien ja muiden elintarvikealan toimijoiden edustavat ostohinnat sian ja naudan jauhelihalle ilmaistuina 100 kilogrammalta tuotetta.
            7.   Maito ja maitotuotteet

               Ilmoituksen sisältö: Herajauheen, rasvattoman maitojauheen, täysmaitojauheen, voin, kerman, kulutukseen tarkoitetun maidon ja ns. perusjuustojen hinnat ilmaistuna 100 kilogrammalta tuotetta.

               Asianomaiset jäsenvaltiot: Jäsenvaltiot, joiden kansallinen tuotanto on vähintään kaksi prosenttia unionin tuotannosta; tai kun kyseessä ovat ns. perusjuustot, jäsenvaltiot, joissa juustotyyppi edustaa vähintään neljää prosenttia juuston kansallisesta kokonaistuotannosta.

               Muuta: Hinnat on ilmoitettava valmistajalta kolmen kuukauden kuluessa tehtyjen toimitussopimusten perusteella ostetuista tuotteista ilman muita kustannuksia (kuljetus, lastaus, käsittely, varastointi, kuormalavat, vakuutus jne.).

                  Ostohinnat

               Ilmoituksen sisältö: Vähittäismyyjien ja muiden elintarvikealan toimijoiden edustavat ostohinnat voille ja asianomaisille juustoille ilmaistuina 100 kilogrammalta tuotetta.
            8.   Munat

               Ilmoituksen sisältö: Tukkuhinta häkkikanojen (L- ja M-kokoluokka) munille kutakin tuotantotapaa kohden ilmaistuna 100 kilogrammalta tuotetta.

               Asianomaiset jäsenvaltiot: Kaikki jäsenvaltiot.

               Muuta: Hinnat on ilmoitettava tuotteista pakkaamossa.
            9.   Siipikarjanliha

               Ilmoituksen sisältö: Keskimääräinen tukkuhinta A-luokan kokonaisille kananpojille (ns. 65-prosenttiset kananpojat) ja kanan paloille (rintafilee, koipi-reisipala) ilmaistuna 100 kilogrammalta tuotetta.

               Asianomaiset jäsenvaltiot: Kaikki jäsenvaltiot.

               Muuta: Hinnat on ilmoitettava tuotteista teurastamossa tai kirjattava edustavilla markkinoilla.

                  Ostohinnat

               Ilmoituksen sisältö: Vähittäismyyjien ja muiden elintarvikealan toimijoiden edustavat ostohinnat A-luokan kokonaisille kananpojille ja kanan rintafileille ilmaistuina 100 kilogrammalta tuotetta.
            10.   Muut

               Ilmoituksen sisältö: Rasvattoman maitojauheen, johon on lisätty kasvirasvaa, hinta ilmaistuna 100 kilogrammalta tuotetta.

               Muuta: Hinnat on ilmoitettava valmistajalta kolmen kuukauden kuluessa tehtyjen toimitussopimusten perusteella ostetuista tuotteista ilman muita kustannuksia (kuljetus, lastaus, käsittely, varastointi, kuormalavat, vakuutus jne.).

               (1)  Komission delegoitu asetus (EU) 2017/891, annettu 13 päivänä maaliskuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä hedelmä- ja vihannesalan sekä hedelmä- ja vihannesjalostealan osalta, Euroopan parlamentin ja neuvoston asetuksen (EU) N:o 1306/2013 täydentämisestä mainituilla aloilla sovellettavien seuraamusten osalta ja komission täytäntöönpanoasetuksen (EU) N:o 543/2011 muuttamisesta (EUVL L 138, 25.5.2017, s. 4).

            LIITE II

               12 artiklan a alakohdassa tarkoitettuja muita kuin viikoittaisia hintailmoituksia koskevat vaatimukset

            Jollei toisin säädetä, asianomaisilla jäsenvaltioilla tarkoitetaan jäsenvaltioita, jotka tuottavat tai käyttävät yli kaksi prosenttia unionin kokonaistuotannosta tai -käytöstä, lukuun ottamatta luonnonmukaisesti tuotettuja tuotteita, joiden osalta kynnysarvo on neljä prosenttia.
            1.
                  Viljat

            a)   Luonnonmukaisesti viljellyn viljan hinnat

               Ilmoituksen sisältö: Luonnonmukaisesti viljellyn tavallisen vehnän sekä durumvehnän ja rukiin edustavat markkinahinnat tonnilta tuotetta ilmaistuina.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            b)   Vehnäjauhon hinnat

               Ilmoituksen sisältö: Myllyteollisuuden edustavat vehnäjauhon myyntihinnat tonnilta tuotetta ilmaistuina.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            c)   Vehnäjauhon ostohinnat

               Ilmoituksen sisältö: Vähittäismyyjien ja muiden elintarvikealan toimijoiden vehnäjauhon edustavat ostohinnat tonnilta tuotetta ilmaistuina.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            2.   Öljykasvit ja valkuaiskasvit

               Ilmoituksen sisältö: Kunkin unionin markkinoiden kannalta merkitykselliseksi katsotun valkuaiskasvialan sekä luonnonmukaisesti viljeltyjen soijapapujen, luonnonmukaisesti viljellyn soijarouheen ja muun kuin muuntogeenisen soijarouheen edustavat markkinahinnat tonnilta tuotetta ilmaistuna.

               Asianomaiset jäsenvaltiot: Valkuaiskasvien osalta jäsenvaltiot, joissa asianomaisen viljelykasvin istutusalue on vähintään 10 000 hehtaaria vuodessa.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            3.
                  Sokeri

               Ilmoituksen sisältö:

                        a)

                        seuraavien sokerin hintojen painotetut keskiarvot ilmaistuina tonnilta sokeria, sekä vastaavat kokonaismäärät ja painotetut keskihajonnat:

                                    i)

                                    edelliseltä kuukaudelta myyntihinta;

                                    ii)

                                    edelliseltä kuukaudelta lyhyen aikavälin sopimuksia vastaavien laskujen myyntihinta. Komissio julkaisee nämä hinnat aikaisintaan kahden kuukauden kuluttua jäljempänä tarkoitetun määräajan päättymisestä.

                        b)

                        sokerijuurikkaan painotettu keskihinta edellisinä markkinointivuosina, ilmaistuna tonnilta juurikasta, sekä vastaavat kokonaismäärät.

               Asianomaiset jäsenvaltiot:

                        a)

                        sokerin hintojen osalta kaikki jäsenvaltiot, joissa tuotetaan yli 10 000 tonnia sokeria sokerijuurikkaasta tai raakasokerista;

                        b)

                        sokerijuurikkaan hintojen osalta kaikki jäsenvaltiot, joissa on yli 1 000 hehtaaria istutettua sokerijuurikasalaa asianomaisena markkinointivuonna.

               Ilmoitusajankohta:

                        a)

                        sokerin hintojen osalta viimeistään jokaisen kuukauden 25 päivänä;

                        b)

                        sokerijuurikkaan hintojen osalta vuosittain viimeistään 30. kesäkuuta.

               Muuta: Hinnat on vahvistettava komission julkaiseman menetelmän mukaisesti, ja niiden on koskettava seuraavia:

                        a)

                        irtotavarana olevan valkoisen sokerin hinta tehtaalta noudettuna, kun kyseessä on asetuksen (EU) N:o 1308/2013 liitteessä III olevassa B kohdan II alakohdassa määritelty vakiolaatuinen sokeri, ja joka kerätään sokeriyrityksiltä ja jalostajilta;

                        b)

                        sokerijuurikkaan hinta, jonka sokeriyritykset maksavat tuottajille, kun kyseessä on vakiolaatuinen sokerijuurikas, joka sisältää 16 prosenttia sokeria. Juurikas luetaan samalle markkinointivuodelle kuin siitä saatu sokeri.

                  Ostohinnat

               Ilmoituksen sisältö: Vähittäismyyjien, elintarviketeollisuuden ja muun teollisuuden kuin elintarviketeollisuuden edustavat ostohinnat sokerille ja melassille tonnilta tuotetta ilmaistuina.

               Ilmoitusajankohta: Viimeistään jokaisen kuukauden 25 päivänä.

               Muuta: Edustavat hinnat on vahvistettava komission julkaiseman menetelmän mukaisesti.
            4.   Pellavakuitu

               Ilmoituksen sisältö: Pitkien pellavakuitujen edellisen kuukauden keskimääräiset tehtaalta noudettuna -hinnat, jotka on kirjattu edustavilla pääasiallisilla markkinoilla, ilmaistuna tonneina tuotetta.

               Asianomaiset jäsenvaltiot: Kaikki jäsenvaltiot, joissa tuotetaan pitkiä pellavakuituja istutetulla yli 1 000 hehtaarin kuitupellava-alalla.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            5.   Oliiviöljy ja syötäväksi tarkoitetut oliivit

               Ilmoituksen sisältö:

                        —

                        asetuksen (EU) N:o 1308/2013 liitteessä VII olevassa VIII osassa tarkoitettujen neitsytoliiviöljy- ja ekstra-neitsytoliiviöljyluokkien luonnonmukaisen oliiviöljyn edustavat markkinahinnat ilmaistuna 100 kilogrammalta tuotetta,

                        —

                        syötäväksi tarkoitettujen oliivien raakaoliivien edustavat hinnat ilmaistuina 100 kilogrammalta tuotetta.

               Asianomaiset jäsenvaltiot:

                        —

                        luonnonmukaisen oliiviöljyn osalta jäsenvaltiot, jotka tuottavat yli 5 000 tonnia (neitsytoliiviöljy- ja ekstra-neitsytoliiviöljyluokkien) luonnonmukaista oliiviöljyä 1. lokakuuta ja 30. syyskuuta välisellä vuosijaksolla,

                        —

                        syötäväksi tarkoitettujen oliivien osalta jäsenvaltiot, jotka tuottavat yli 5 000 tonnia syötäväksi tarkoitettuja oliiveja 1. syyskuuta ja 31. elokuuta välisellä vuosijaksolla.

               Ilmoitusajankohta:

                        —

                        syötäväksi tarkoitettujen oliivien osalta edellisen kalenterivuoden satoa koskevat tiedot (1. syyskuuta – 31. joulukuuta) viimeistään kunkin vuoden 15. tammikuuta.

                        —

                        luonnonmukaisen oliiviöljyn osalta viimeistään jokaisen kuukauden 25 päivänä edelliseltä kuukaudelta,

               Muuta: Luonnonmukaisesti tuotetun oliiviöljyn hintojen on vastattava irtotavarana olevaa oliiviöljyä, joka on neitsytoliiviöljyn osalta puristamolta noudettuna -hinta ja muiden luokkien osalta tehtaalta noudettuna -hinta. Syötäväksi tarkoitettujen oliivien tuotantoon tarkoitettujen raakojen oliivien hintojen on vastattava oliiveja, jotka tuottajat toimittavat jalostusteollisuuden vastaanottopaikoille.
            6.   Viini

               Ilmoituksen sisältö: Kun kyseessä ovat asetuksen (EY) N:o 1308/2013 liitteessä VII olevassa II osassa olevassa 1 kohdassa tarkoitetut viinit:

                        a)

                        yhteenveto edellisen kuukauden hinnoista ilmaistuna hehtolitroina viiniä, sekä viittaukset asianomaisiin määriin; tai

                        b)

                        julkisesti saatavilla olevat tietolähteet, joita pidetään hintojen kirjaamisen kannalta luotettavina.

               Asianomaiset jäsenvaltiot: Jäsenvaltiot, joiden viinintuotanto on viiden viime vuoden aikana ollut keskimäärin yli viisi prosenttia viinin kokonaistuotannosta unionissa.

               Ilmoitusajankohta: Viimeistään jokaisen kuukauden 15 päivänä edelliseltä kuukaudelta.

               Muuta: Hinnat on ilmoitettava pakkaamattomista tuotteista tuottajan tilasta noudettuna. Jäsenvaltion on a ja b alakohdassa tarkoitettujen tietojen osalta valittava seurattaviksi kahdeksan edustavinta markkinaa, joista ainakin kahden on oltava suojatulla alkuperänimityksellä tai suojatulla maantieteellisellä merkinnällä varustettujen viinien markkinoita.
            7.   Maito ja maitotuotteet

            a)
                  Maito

               Ilmoituksen sisältö: Raakamaidon ja luonnonmukaisesti tuotetun raakamaidon hinta ja raakamaidon toimitusten arvioitu hinta kuluvalta kuukaudelta, ilmaistuna 100 kilogrammalta tuotetta todellisen rasvapitoisuuden ja proteiinipitoisuuden mukaan.

               Asianomaiset jäsenvaltiot: Kaikki jäsenvaltiot.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.

               Muuta: Hinta on jäsenvaltion alueelle sijoittautuneiden ensimmäisten ostajien maksama hinta.
            b)
                  Maitotuotteet

               Ilmoituksen sisältö: Juustojen hinta, lukuun ottamatta liitteessä I olevassa 7 kohdassa tarkoitettuja ns. perusjuustoja, ilmaistuna 100 kilogrammalta tuotetta.

               Asianomaiset jäsenvaltiot: Kaikki jäsenvaltiot siltä osin kuin kyseessä ovat kansallisten markkinoiden kannalta merkitykselliset juustotyypit.

               Ilmoitusajankohta: Viimeistään jokaisen kuukauden 15 päivänä edelliseltä kuukaudelta.

               Muuta: Hintojen on liityttävä valmistajalta kolmen kuukauden kuluessa tehtyjen toimitussopimusten perusteella ostettuun juustoon ilman muita kustannuksia (kuljetus, lastaus, käsittely, varastointi, kuormalavat, vakuutus jne.).
            8.   Hedelmät ja vihannekset, banaanit

            a)
                  Tuoreiden luonnonmukaisesti tuotettujen hedelmien ja vihannesten hinnat

               Ilmoituksen sisältö: Luonnonmukaisesti tuotettujen tomaattien, omenoiden, appelsiinien, persikoiden ja nektariinien edustavat myyntihinnat ilmaistuna 100 kilogrammalta tuotteen nettopainoa.

               Ilmoitusajankohta: Viimeistään jokaisen kuukauden 25 päivänä edelliseltä kalenterikuukaudelta.
            b)
                  Vihreiden banaanien hinnat

               Ilmoituksen sisältö:

                        a)

                        tuotantoalueella kaupan pidettyjen vihreiden banaanien keskimääräiset myyntihinnat paikallisilla markkinoilla ilmaistuina 100 kilogrammalta tuotetta, sekä vastaavat määrät;

                        b)

                        tuotantoalueen ulkopuolella kaupan pidettyjen vihreiden banaanien keskimääräiset myyntihinnat ilmaistuina 100 kilogrammalta tuotetta, sekä vastaavat määrät.

               Ilmoitusajankohta:

                        —

                        vuosittain viimeistään 15. kesäkuuta edelliseltä jaksolta 1. päivästä tammikuuta 30. päivään huhtikuuta,

                        —

                        vuosittain viimeistään 15. lokakuuta edelliseltä jaksolta 1. päivästä toukokuuta 31 päivään elokuuta,

                        —

                        vuosittain viimeistään 15. helmikuuta edelliseltä jaksolta 1. päivästä syyskuuta 31. päivään joulukuuta.

               Asianomaiset jäsenvaltiot: Jäsenvaltiot, joissa on tuotantoalueita, eli:

                        a)

                        Kanariansaaret;

                        b)

                        Guadeloupe;

                        c)

                        Martinique;

                        d)

                        Madeira ja Azorit;

                        e)

                        Kreeta ja Lakonia;

                        f)

                        Kypros.

               Muuta: Vihreiden banaanien, jotka pidetään kaupan unionissa niiden tuotantoalueen ulkopuolella, hinnat ilmoitetaan siinä vaiheessa, kun banaanit on toimitettu ensimmäiseen purkamissatamaan (mutta niitä ei ole vielä purettu).
            c)
                  Tilahinnat

               Ilmoituksen sisältö: Jalostettaviksi tarkoitettujen tomaattien, omenoiden ja appelsiinien edustavat hinnat. Kaikki hinnat ilmaistuna 100 kilogrammalta tuotetta.

               Ilmoitusajankohta:

                        a)

                        tomaattien osalta viimeistään seuraavan vuoden 31. tammikuuta;

                        b)

                        omenoiden ja appelsiinien osalta viimeistään jokaisen kuukauden 25 päivänä edelliseltä kalenterikuukaudelta.

               Muuta: Hinnat on ilmoitettava korjatun sadon tilahintoina.
            9.   Liha

               Ilmoituksen sisältö: Luonnonmukaisesti tuotettujen naudanruhojen edustavat myyntihinnat naudanruhojen luokittelun mukaisesti, kuten liitteessä I olevan 6 kohdan a alakohdassa tarkoitetussa ilmoituksessa, ilmaistuna 100 kilogrammalta tuotetta.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.
            10.   Siipikarjanliha

               Ilmoituksen sisältö: Luonnonmukaisesti tuotettujen A-luokan kokonaisten kananpoikien (ns. 65-prosenttiset kananpojat) edustavat myyntihinnat ilmaistuna 100 kilogrammalta tuotetta.

               Ilmoitusajankohta: Viimeistään jokaisen kuukauden 25 päivänä edelliseltä kalenterikuukaudelta.

            LIITE III

               12 artiklan b alakohdassa tarkoitettuja tuotanto- ja markkinatietoilmoituksia koskevat vaatimukset

            1.   Riisi

               Ilmoituksen sisältö: Jokaisen asetuksen (EU) N:o 1308/2013 liitteessä II olevassa I osassa olevassa 2 ja 3 kohdassa tarkoitetun riisityypin osalta:

                        a)

                        istutettu ala, tuotos, paddy- eli raakariisin tuotanto satovuonna ja jalostustuotos;

                        b)

                        riisin kotimainen käyttö (jalostusteollisuus mukaan luettuna) ilmaistuna hiottuna riisiekvivalenttina;

                        c)

                        tuottajien ja riisimyllyjen hallussa kunkin vuoden 31. elokuuta olevat riisivarastot (ilmaistuna hiottuna riisiekvivalenttina) eriteltyinä unionissa tuotettuun riisiin ja tuontiriisiin.

               Ilmoitusajankohta: Vuosittain viimeistään 15. tammikuuta edelliseltä vuodelta.

               Asianomaiset jäsenvaltiot:

                        a)

                        paddy- eli raakariisin tuotannon osalta kaikki riisiä tuottavat jäsenvaltiot;

                        b)

                        kotimaisen käytön osalta kaikki jäsenvaltiot;

                        c)

                        riisivarastojen osalta kaikki riisiä tuottavat jäsenvaltiot ja jäsenvaltiot, joissa on riisimyllyjä.

                  2.   Sokeri

            A.
                  Juurikasalat

               Ilmoituksen sisältö: Kuluvan markkinointivuoden sokerijuurikasala ja arvio seuraavalle markkinointivuodelle.

               Ilmoitusajankohta: Viimeistään jokaisen vuoden 31. toukokuuta.

               Asianomaiset jäsenvaltiot: Kaikki jäsenvaltiot, joissa on yli 1 000 hehtaaria istutettua sokerijuurikasalaa asianomaisena vuonna.

               Muuta: Kyseiset luvut on ilmaistava hehtaareina ja eriteltävä sokerintuotantoon tarkoitettujen alojen ja bioetanolin tuotantoon tarkoitettujen alojen mukaan.
            B.
                  Sokerin ja bioetanolin valmistus ja käyttö

               Ilmoituksen sisältö:

                        a)

                        tuotanto: kunkin yrityksen sokerin, melassin ja bioetanolin tuotanto edellisenä markkinointivuonna sekä arvio kunkin jäsenvaltion sokerin kokonaistuotannosta ja kunkin yrityksen sokerintuotannosta kuluvana markkinointivuonna;

                        b)

                        käyttö: yritysten ja jalostajien edellisenä markkinointivuonna myymä sokeri jaoteltuna kohteen mukaan.

               Ilmoitusajankohta: Vuosittain viimeistään 30. marraskuuta edellisen markkinointivuoden tuotannon ja käytön osalta sekä kuluvan markkinointivuoden arvioidun sokerin kokonaistuotannon osalta; ja vuosittain viimeistään 31. maaliskuuta (30. kesäkuuta Guadeloupella ja Martiniquella) kunkin yrityksen kuluvan markkinointivuoden tuotannon osalta.

               Asianomaiset jäsenvaltiot: Jäsenvaltiot, joissa tuotetaan yli 1 000 tonnia sokeria.

               Muuta:

                        a)

                        ’sokerintuotannolla’ tarkoitetaan seuraavien tonneina valkoista sokeria ilmaistua kokonaismäärää:

                                    i)

                                    valkoinen sokeri laatueroista riippumatta,

                                    ii)

                                    raaka sokeri asetuksen (EU) N:o 1308/2013 liitteessä III olevan B kohdan III alakohdan mukaisesti määritellyn saannon perusteella,

                                    iii)

                                    inverttisokeri painona,

                                    iv)

                                    sokerijuurikkaasta tuotetut sakkaroosi- tai inverttisokerisiirapit, joiden puhtausaste on vähintään 70 prosenttia, erotettavissa olevan sokerin pitoisuuden tai tosiasiallisen saannon perusteella,

                                    v)

                                    sokeriruo’osta tuotetut sakkaroosi- tai inverttisokerisiirapit, joiden puhtausaste on vähintään 75 prosenttia, sokeripitoisuuden perusteella;

                        b)

                        sokerintuotantoon ei sisälly valkoinen sokeri, joka saadaan jostakin a alakohdassa tarkoitetusta tuotteesta tai joka tuotetaan sisäisen jalostuksen menettelyssä;

                        c)

                        tietyn markkinointivuoden aikana kylvetyistä juurikkaista saatu sokeri luetaan seuraavalle markkinointivuodelle. Tietyn markkinointivuoden syksyllä kylvetyistä sokerijuurikkaista saatu sokeri on kuitenkin kohdennettava samalle markkinointivuodelle niissä jäsenvaltioissa, jotka ovat näin päättäneet ja ilmoittaneet päätöksestään komissiolle viimeistään 1. lokakuuta 2017;

                        d)

                        sokeria koskevat luvut on eriteltävä kuukausien mukaan, ja niiden on kuluvan markkinointivuoden osalta vastattava helmikuuhun asti alustavia lukuja ja markkinointivuoden jäljellä olevien kuukausien osalta arvioita;

                        e)

                        bioetanolituotantoon sisältyy ainoastaan sellainen bioetanoli, joka saadaan jostakin a alakohdassa tarkoitetusta tuotteesta, ja se on ilmaistava hehtolitroina;

                        f)

                        ’sokerin käytöllä’ tarkoitetaan sokeriyritysten ja jalostajien vähittäismyyjille ja sokerinkäyttäjille markkinointivuoden aikana myymiä kokonaismääriä ilmaistuna tonneina valkoista sokeriekvivalenttia. Nämä määrät jaetaan vähittäismyyntiin, elintarviketeollisuudelle ja muille toimialoille, bioetanolia lukuun ottamatta, myytyjen määrien kesken.

                  C.
                  Isoglukoosintuotanto

               Ilmoituksen sisältö:

                        a)

                        kunkin tuottajan edellisenä markkinointivuonna lähettämät isoglukoosin oman tuotannon määrät;

                        b)

                        kunkin tuottajan edellisenä kuukautena lähettämät isoglukoosin oman tuotannon määrät.

               Ilmoitusajankohta: Vuosittain viimeistään 30. marraskuuta edellisen markkinointivuoden osalta ja kuukausittain viimeistään 25. päivä edellisen kuukauden osalta.

               Asianomaiset jäsenvaltiot: Kaikki jäsenvaltiot, joissa tuotetaan isoglukoosia.

               Muuta:’Isoglukoosintuotannolla’ tarkoitetaan tuotemäärää, joka on saatu glukoosista tai sen polymeereistä ja jonka fruktoosipitoisuus kuivapainosta on vähintään 41 prosenttia kuiva-ainetonneina ilmaistuna riippumatta siitä, mikä sen tosiasiallinen 41 prosentin kynnyksen ylittävä fruktoosipitoisuus on. Vuotuiset tuotantoluvut on eriteltävä kuukausittain.
            D.
                  Sokeri- ja isoglukoosivarastot

               Ilmoituksen sisältö:

                        a)

                        sokeriyritysten ja jalostajien varastoissa jokaisen kuun lopussa olevat sokerin tuotantomäärät;

                        b)

                        isoglukoosin tuottajien varastoissa edellisen markkinointivuoden lopussa olevat isoglukoosin tuotantomäärät.

               Ilmoitusajankohta: Sokerin osalta viimeistään jokaisen kuukauden lopussa edelliskuukaudelta ja isoglukoosin osalta viimeistään 30. marraskuuta.

               Asianomaiset jäsenvaltiot:

                        a)

                        sokerin osalta kaikki jäsenvaltiot, joissa sijaitsee sokeriyrityksiä tai jalostajia ja joiden sokerintuotanto ylittää 10 000 tonnia;

                        b)

                        isoglukoosin osalta kaikki jäsenvaltiot, joissa tuotetaan isoglukoosia.

               Muuta: Luvut koskevat tuotteita, jotka on varastoitu luovutettaviksi vapaaseen liikkeeseen unionin alueella, sekä B ja C kohdassa määriteltyä sokerin- ja isoglukoosintuotantoa.
            Sokerin osalta

                        —

                        luvut koskevat määriä, jotka ovat yrityksen tai jalostajan omistuksessa tai joista on tehty siirtokelpoinen varastotodistus,

                        —

                        luvuissa on täsmennettävä heinä-, elo- ja syyskuun lopussa varastossa olevien määrien osalta se määrä, joka on saatu seuraavan markkinointivuoden sokerin tuotannosta,

                        —

                        jos varastointi tapahtuu muissa jäsenvaltioissa kuin siinä, joka toimittaa tiedot komissiolle, ilmoittavan jäsenvaltion on annettava sitä kuukautta, jona komissiolle tehtiin ilmoitus, seuraavan kuukauden loppuun mennessä kyseisille jäsenvaltioille tieto niiden alueelle varastoiduista määristä ja varastointipaikoista.

                  Isoglukoosin osalta määrien on koskettava tuottajan omistamia määriä.
            E.
                  Toimialakohtaiset sopimukset

               Ilmoituksen sisältö: Viljelijöiden ja yritysten välisten toimialakohtaisten sopimusten sisältö sekä kollektiivisten arvonjakamislausekkeiden sisältö. Asiaan liittyvät ilmoitettavat osatekijät vahvistetaan komission julkaiseman menetelmän mukaisesti.

               Ilmoitusajankohta: Viimeistään kunkin markkinointivuoden lopussa kyseisen markkinointivuoden osalta.

               Asianomaiset jäsenvaltiot: Kaikki jäsenvaltiot, joissa sijaitsee sokeriyrityksiä ja joiden sokerintuotanto ylittää 10 000 tonnia.
            3.
                  Kuitukasvit

               Ilmoituksen sisältö:

                        a)

                        edellisen markkinointivuoden kuitupellava-ala ja arvio kuluvalle markkinointivuodelle ilmaistuna hehtaareina;

                        b)

                        pitkien pellavakuitujen tuotanto edellisenä markkinointivuonna ja arvio kuluvalle markkinointivuodelle ilmaistuna tonneina;

                        c)

                        edellisen satovuoden puuvilla-ala ja arvio kuluvalle satovuodelle ilmaistuna hehtaareina;

                        d)

                        edellisen satovuoden puuvillan, josta siemeniä ei ole poistettu, tuotanto ja arvio kuluvalle satovuodelle ilmaistuna tonneina;

                        e)

                        puuvillantuottajille edellisenä satovuonna maksettu puuvillan, josta siemeniä ei ole poistettu, keskimääräinen hinta ilmaistuna tonnilta tuotetta.

               Ilmoitusajankohta:

                        a)

                        kuitupellava-alan osalta vuosittain viimeistään 31. heinäkuuta;

                        b)

                        pitkien pellavakuitujen tuotannon osalta vuosittain viimeistään 31. lokakuuta;

                        c)

                        puuvillan osalta vuosittain viimeistään 15. lokakuuta.

               Asianomaiset jäsenvaltiot:

                        a)

                        pellavan osalta kaikki jäsenvaltiot, joissa tuotetaan pitkiä pellavakuituja istutetulla yli 1 000 hehtaarin kuitupellava-alalla;

                        b)

                        puuvillan osalta kaikki jäsenvaltiot, joissa kylvetään vähintään 1 000 hehtaarin ala puuvillaa.

                  4.   Humala

               Ilmoituksen sisältö: Seuraavat tiedot kokonaismäärinä ja b, c ja d alakohdassa tarkoitettujen tietojen osalta eriteltyinä karvaisiin ja aromaattisiin humalalajikkeisiin:

                        a)

                        humalaa tuottavien viljelijöiden määrä;

                        b)

                        humala-ala ilmaistuna hehtaareina;

                        c)

                        määrä tonneina ja keskimääräinen tilahinta ilmaistuna kiloina humalaa, joka myydään termiinisopimuksella ja ilman tällaista sopimusta;

                        d)

                        alfahapon tuotanto tonneina ja keskimääräinen alfahappopitoisuus (prosentteina).

               Ilmoitusajankohta: Viimeistään humalankorjuuta seuraavan vuoden 30. huhtikuuta.

               Asianomaiset jäsenvaltiot: Kaikki jäsenvaltiot, joissa oli edellisvuonna yli 200 hehtaaria istutettua humala-alaa.
            5.   Oliiviöljy

               Ilmoituksen sisältö:

                        a)

                        tiedot lopullisesta tuotannosta (luonnonmukaista tuotantoa koskevat tiedot mukaan lukien), kotimaisesta kokonaiskulutuksesta (jalostusteollisuus mukaan lukien) ja loppuvarastoista edelliseltä vuosijaksolta 1. päivästä lokakuuta 30. päivään syyskuuta;

                        b)

                        arviot kuukausituotannosta, tuottajien ja teollisuuden hallussa olevien varastojen kuukausittaisesta tasosta, kokonaistuotannosta, kotimaisesta kokonaiskulutuksesta (jalostusteollisuus mukaan lukien) ja loppuvarastoista kuluvalta vuosijaksolta 1. päivästä lokakuuta 30. päivään syyskuuta.

               Ilmoitusajankohta:

                        a)

                        viimeistään kunkin vuoden 31. lokakuuta edelliseen vuosijaksoon liittyvien tietojen osalta;

                        b)

                        viimeistään kunkin vuoden 31. lokakuuta sekä marraskuusta kesäkuuhun viimeistään kunkin kuukauden 15 päivänä kuluvaan vuosijaksoon liittyvien tietojen osalta.

               Asianomaiset jäsenvaltiot: Varastojen kuukausittaisen tason ilmoittamisen osalta jäsenvaltiot, jotka tuottavat yli 20 000 tonnia oliiviöljyä 1. lokakuuta ja 30. syyskuuta välisellä vuosijaksolla. Muiden tietojen osalta kaikki jäsenvaltiot, jotka tuottavat oliiviöljyä.
            6.   Tupakka

               Ilmoituksen sisältö: Jokaisen raakatupakkalajikeryhmän osalta:

                        a)

                        viljelijöiden lukumäärä;

                        b)

                        alue hehtaareina;

                        c)

                        toimitettu määrä tonneina;

                        d)

                        tuottajille maksettu keskimääräinen hinta ilman veroja tai muita maksuja, ilmaistuna kilogrammoina tuotetta.

               Ilmoitusajankohta: Viimeistään satovuotta seuraavan vuoden 31. heinäkuuta.

               Asianomaiset jäsenvaltiot: Kaikki jäsenvaltiot, joissa oli edellisvuonna yli 3 000 hehtaaria istutettua tupakka-alaa.

               Muuta: Raakatupakkalajikeryhmät ovat seuraavat:

                        I ryhmä:

                        Flue-cured: uunikuivattu tupakka; ilmankiertoa, lämpötilaa ja kosteuspitoisuutta valvotaan kuivauksen aikana, erityisesti Virginia;

                        II ryhmä:

                        Light air-cured: suojakatoksen alla ilmakuivattu tupakka, jota ei fermentoida, erityisesti Burley ja Maryland;

                        III ryhmä:

                        Dark air-cured: suojakatoksen alla ilmakuivattu tupakka, jossa sallitaan luonnollinen fermentoituminen ennen markkinoille saattamista, erityisesti Badischer Geudertheimer, Fermented Burley, Havana, Mocny Skroniowski, Nostrano del Brenta ja Pulawski.

                        IV ryhmä:

                        Fire-cured: savustamalla kuivattu tupakka, erityisesti Kentucky ja Salento;

                        V ryhmä:

                        Sun-cured: aurinkokuivattu tupakka, jota kutsutaan myös nimellä ”itämaiset lajikkeet”, erityisesti Basmas, Katerini ja Kaba-Koulak.

                  7.   Viinialan tuotteet

               Ilmoituksen sisältö:

                        a)

                        arviot viinituotteiden tuotannosta (mukaan lukien viiniytetty ja viiniyttämätön rypäleen puristemehu) jäsenvaltion alueella kuluvana viinivuonna;

                        b)

                        asetuksen (EU) 2018/273 (1) 31 artiklassa tarkoitettujen tuotantoilmoitusten lopullinen tulos sekä arvio tuotannosta, josta ei tehdä tällaisia ilmoituksia;

                        c)

                        yhteenveto asetuksen (EU) 2018/273 32 artiklassa tarkoitetuista ilmoituksista, jotka koskevat varastoja edellisen viinivuoden 31. heinäkuuta;

                        d)

                        edellisen viinivuoden lopputase mukaan lukien täydelliset tiedot käytettävissä olevista määristä (alkuvarastot, tuotanto, tuonti), käytöstä (suoraan nautittavaksi tarkoitettu ja teollisuudessa jalostettavaksi tarkoitettu, jalostus, vienti ja hävikki) sekä loppuvarastoista.

               Ilmoitusajankohta:

                        a)

                        arviot tuotannosta vuosittain viimeistään 30. syyskuuta;

                        b)

                        tuotantoilmoitusten lopullinen tulos vuosittain viimeistään 15. maaliskuuta;

                        c)

                        yhteenveto varastoilmoituksista vuosittain viimeistään 31. lokakuuta;

                        d)

                        lopputase vuosittain viimeistään 15. tammikuuta.

               Asianomaiset jäsenvaltiot: Jäsenvaltiot, jotka pitävät ajantasaista viinitilarekisteriä asetuksen (EU) N:o 1308/2013 145 artiklan 1 kohdan mukaisesti.
            8.   Maito

               Ilmoituksen sisältö:

                        —

                        lehmän raakamaidon kokonaismäärä ilmaistuna kilogrammoina viitaten maidon todelliseen rasvapitoisuuteen,

                        —

                        luonnonmukaisesti tuotetun lehmän raakamaidon kokonaismäärä ilmaistuna kilogrammoina viitaten maidon todelliseen rasvapitoisuuteen,

                        —

                        lehmän raakamaidon rasvapitoisuus ja valkuaispitoisuus prosentteina tuotteen painosta.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.

               Asianomaiset jäsenvaltiot: Kaikki jäsenvaltiot.

               Muuta: Maidon osalta määrät koskevat maitoa, joka on toimitettu edellisen kuukauden aikana jäsenvaltion alueelle sijoittautuneille ensimmäisille ostajille. Jäsenvaltion on tämän vaatimuksen noudattamiseksi varmistettava, että kaikki sen alueelle sijoittautuneet ensimmäiset ostajat antavat toimivaltaiselle kansalliselle viranomaiselle ajoissa ja täsmällisesti tiedoksi lehmän raakamaidon määrän, joka niille on kussakin kuussa toimitettu.
            9.   Munat

               Ilmoituksen sisältö:

                        —

                        munien tuotantopaikkojen lukumäärä eriteltynä asetuksen (EY) N:o 589/2008 (2) liitteessä II tarkoitettujen tuotantotapojen mukaan ja neuvoston asetuksen (EY) N:o 834/2007 (3) mukaisten luonnonmukaisesti tuotettujen munien tuotantopaikkojen lukumäärä, mukaan lukien tuotantolaitoksen enimmäiskapasiteetti sen mukaan, kuinka monta munivaa kanaa siellä voidaan enintään pitää kerrallaan,

                        —

                        kuorellisten munien tuotantomäärä kutakin tuotantotapaa kohden tonneina (nettopaino) ilmaistuna, mukaan lukien luonnonmukaisesti tuotetut munat.

               Ilmoitusajankohta:

                        —

                        tuotantopaikkojen määrä vuosittain viimeistään 1. huhtikuuta,

                        —

                        tuotantomäärät kuukausittain viimeistään jokaisen kuukauden 25 päivänä edelliseltä kuukaudelta.

               Asianomaiset jäsenvaltiot: Kaikki jäsenvaltiot.
            10.   Etyylialkoholi

               Ilmoituksen sisältö: Kun kyseessä on maatalousperäinen alkoholi, joka ilmaistaan hehtolitroina puhdasta alkoholia:

                        a)

                        tuotanto fermentoimalla tai tislaamalla eriteltynä alkoholin valmistukseen käytetyn maatalousperäisen raaka-aineen mukaan;

                        b)

                        alkoholin tuottajilta tai tuojilta jalostettaviksi tai pakattaviksi siirretyt määrät, eriteltyinä käyttöluokan mukaan (elintarvikkeet ja juomat, polttoaineet, teollinen/muu käyttö).

               Ilmoitusajankohta: Vuosittain viimeistään 1. maaliskuuta edelliseltä kalenterivuodelta.

               Asianomaiset jäsenvaltiot: Kaikki jäsenvaltiot.
            11.   Liha

               Ilmoituksen sisältö:

                        a)

                        nauta: luokiteltujen ruhojen lukumäärä ja paino jaoteltuna luokkaa sekä lihakkuus- ja rasvaisuusluokkia kohden;

                        b)

                        sika: luokiteltujen ruhojen lukumäärä ja paino vähärasvaisen lihan luokkia kohden;

                        c)

                        nauta: luokiteltujen luonnonmukaisesti tuotettujen ruhojen lukumäärä ja paino jaoteltuna luokkaa sekä lihakkuus- ja rasvaisuusluokkia kohden.

               Ilmoitusajankohta: Viikoittain a ja b alakohdan osalta liitteessä I olevan 6 kohdan a alakohdassa tarkoitetun hintailmoituksen kanssa; kuukausittain c alakohdan osalta liitteessä II olevassa 9 kohdassa tarkoitetun hintailmoituksen kanssa.

               Asianomaiset jäsenvaltiot: Kaikki jäsenvaltiot.
            12.   Muut

               Ilmoituksen sisältö: Rasvattoman maitojauheen, johon on lisätty kasvirasvaa, kokonaismäärä tonneina.

               Ilmoitusajankohta: Viimeistään jokaisen kuukauden 25 päivänä edelliseltä kuukaudelta.

               Asianomaiset jäsenvaltiot: Kaikki jäsenvaltiot.

               Muuta: Määrät koskevat rasvatonta maitojauhetta, johon on lisätty kasvirasvaa ja jonka jäsenvaltion alueelle sijoittautuneet maidonjalostajat ovat tuottaneet edellisen kuukauden aikana.

               (1)  Komission delegoitu asetus (EU) 2018/273, annettu 11 päivänä joulukuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä viini-istutusten lupajärjestelmän, viinitilarekisterin, saateasiakirjojen ja todistusten, saapuvien ja lähtevien erien rekisterin, pakollisten ilmoitusten sekä tiedoksiantojen ja tiedoksiannettujen tietojen julkistamisen osalta, Euroopan parlamentin ja neuvoston asetuksen (EU) N:o 1306/2013 täydentämisestä asianomaisten tarkastusten ja seuraamusten osalta, komission asetusten (EY) N:o 555/2008, (EY) N:o 606/2009 ja (EY) N:o 607/2009 muuttamisesta sekä komission asetuksen (EY) N:o 436/2009 ja komission delegoidun asetuksen (EU) 2015/560 kumoamisesta (EUVL L 58, 28.2.2018, s. 24).

               (2)  Komission asetus (EY) N:o 589/2008, annettu 23 päivänä kesäkuuta 2008, neuvoston asetuksen (EY) N:o 1234/2007 soveltamista koskevista yksityiskohtaisista säännöistä munien kaupan pitämisen vaatimusten osalta (EUVL L 163, 24.6.2008, s. 20).

               (3)  Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 4).